Jules Ronjat

Jules Antoine Ronjat (Juli Ronjat en okitaneg ; skrivet ivez Jùli Rounjat e doare-skrivañ Mistral) (Vienne, 12 a viz Du 1864 - Lyon, 16 a viz Genver 1925) a oa ur yezhoniour okitan a studias ar yezhoù romanek, ha dreist-holl an okitaneg.

Kelenner e voe e skol-veur Genève hag ezel e oa eus ar Felibrige. Gantañ e voe kempennet an doare-skrivañ anvet (e gaou) "doare-skrivañ Mistral"L'ourtougràfi prouvençalo - Ciel d'Oc.

E oberenn vrasañ eo ar Grammaire istorique des parlers provençaux modernesOber a ra gant an anvadur "parlers provençaux", met anv zo gantañ eus an holl rannyezhoù okitanek : "On entend ici par provençaux les parlers du S. de la Gaule romane... Langue d'oc n'est qu'un surnom"... "Occitanique ou occitanien est une adaptation assez barbare de l'expression précédente.". En oberenn-se, skrivet e galleg e reas gant un doare-skrivañ eeunaet eus ar galleg, ma oa lamet an "h"-où "diezhomm" ha ma skrive "f" e-lec'h "ph" da skouer« Pour le français je pratique deux simplifications recommandées par M. Grammont (RLR 1906, p 537-545): i au lieu de y ne valant pas deux i (noyer, mais sistème) ; suppression de h en tête de syllabe (omme, caoter, aüri) et après r et t (Rône, arres, téâtre), f au lieu de ph (fonème), ch conservé uniquement pour [š] (arche mais arkéologie). » Grammaire istorique des parlers provençaux modernes, levrenn I, §41, p. 75..

Adlenn a reas, penn-da-benn, dornskrid Cours de linguistique générale Ferdinand de Saussure, war c'houlenn ar yezhoniour gall hollvrudetRakskrid an oberenn-se

Gant Ronjat e voe degaset meizad ar c'h-Creissent, un takad etre tachenn an okitaneg hag hini ar galleg, en e dezennEssai de syntaxe des parlers provençaux modernes, Mâcon, Protat, 1913. 

Dimezet e oa d'un Alamanez ha desavet e voe o mab ganto e div yezh, galleg hag alamaneg. Kement-se a roas da Ronjat peadra da sevel un dezenn all war divyezhegezh ar vugaleLe développement du langage observé chez un enfant bilingue, Paris: Librairie Ancienne Honoré Champion, 1913..

 Oberennoù 
 Sainte Estelle, patronne des Félibres, in-8, 31 p., Impr. de la Dordogne, Périgueux, 1907.
 L'Ourtougràfi Prouvençalo, pichot tratat à l'usage di Prouvençau, in-8, 27 p., Vivo Prouvènço, Avignon, 1908.
 Essai de syntaxe des parlers provençaux modernes, Mâcon, Protat, 1913 
 Le développement du langage observé chez un enfant bilingue, Paris, Champion, 1913
 L’ourtougràfi prouvençalo, 1937 (plusieurs rééditions, 1957 et 1975) 
 Grammaire istorique des parlers provençaux modernes, Mâcon, 1930-1941 
 Supplément établi d'après les notes de Jules Ronjat, in: Frédéric Mistral, Lou Trésor dou Félibrige ou Dictionnaire provençal-français, Raphèle-lès-Arles 1979, Bd. 2, S. 1175–1178

Levrlennadur
Jules Ronjat entre linguistique et Félibrige (1864-1925), Jean Thomas, Vent Terral, 2017.

 Liammoù diavaez 
 Essai de syntaxe des parlers provençaux modernes - Internet Archive
 Grammaire istorique des parlers provençaux modernes, Lodenn gentañ hag Eil lodenn (Gallica)

 Notennoù 

Rummad:Ganedigezhioù 1864
Rummad:Marvioù 1925
Rummad:Yezhoniourien Okitania
Rummad:Skolveuridi